Žygimantas Janavičius

Žygimantas Janavičius (g. 1989 m. vasario 20 d. Alytuje) – Lietuvos krepšininkas, žaidęs įžaidėjo pozicijoje.

 Karjera 
2007–2008 m. sezone rungtyniavo „Žalgirio“ dublerių komandoje, tačiau Eurolygos ir SEB BBL varžybose jį registruodavo ir pagrindinė „Žalgirio“ komanda. 2008–2009 m. sezoną jis atstovavo pagrindinei Kauno „Žalgirio“ sudėčiai ir tapo LKL vicečempionu. 2009–2010 m. sezoną jis taip pat pradėjo pagrindinėje Kauno „Žalgirio“ sudėtyje, tačiau žymiai sumažėjus jo žaidimo laikui, 2010 m. sausio 26 d. iki sezono pabaigos jis buvo paskolintas Kauno „Aisčių“ ekipai.http://www.krepsinis.net/z-janavicius-is-zalgirio-keliasi-i-aiscius-132490.html
2010 m. spalio 7 d. buvo išnuomotas Šiaulių „Šiaulių“ klubui, http://www.krepsinis.net/news.php?news_id=153847 kuris ruošėsi varžytis Eurocup taurėje. 2011–2012 m. sezoną pradėjo atstovaudamas Kauno Baltams, tačiau 2012 m. kovo 12 d. sugrįžo į Kauno „Žalgirį“, su kuriuo tapo LKL čempionu. Iškart po sezono Žygimanto Janavičiaus sutartis su Kauno „Žalgiriu“ baigėsi, bet jau rugpjūčio pradžioje jis sutarė su Prienų Rūdupiu.

Po dviejų sezonų Prienuose, 2014 metų liepos mėn. krepšininkas pasirašė vienerių metų sutartį su Braunšveigo „Lowen“ – Vokietijos aukščiausios lygos klubu, tačiau dėl delnikaulio lūžio, kurį patyrė atstovaudamas Lietuvos rinktinei draugiškose rungtynėse, klubas nusprendė nutraukti sutartį ir pasikviesti kitą legionierių į Janavičiaus vietą.

2016 m. vasario mėnesio pabaigoje jo kontraktas su Vilniaus „Lietuvos rytu“, kuris galioja iki sezono pabaigos, buvo perleistas Panevėžio „Lietkabelio“ komandai. 2019 m. liepos mėnesio pabaigoje sudarė vienerių metų kontraktą su Klaipėdos „Neptūno“ komanda.

2025 m. vasarą baigė profesionalaus krepšininko karjerą ir tapo Kauno „Žalgirio“ pagrindinės komandos individualių įgūdžių treneriu, pakeisdamas šias pareigas anksčiau ėjusį Renaldą Seibutį.

 Pasiekimai 
 2006 m. Europos jaunių čempionato (U-18) vicečempionas Vaizdas:Med 2.png
 2008 m. Europos jaunimo čempionato (U-20) vicečempionas Vaizdas:Med 2.png
 2008 m. NKL čempionas Vaizdas:Med 1.png (Kauno „Žalgiris-2“)
 2009 m. LKL vicečempionas Vaizdas:Med 2.png (Kauno „Žalgiris“)
 2012 m. LKL čempionas Vaizdas:Med 1.png (Kauno „Žalgiris“)
 2013 m. BBL vicečempionas Vaizdas:Med 2.png (Prienų „Prienai“)
 2014 m. BBL vicečempionas Vaizdas:Med 2.png (Prienų „TonyBet“)
 2015 m. LKL vicečempionas Vaizdas:Med 2.png (Vilniaus „Lietuvos rytas“)
 2016 m. Karaliaus Mindaugo taurės čempionas Vaizdas:Med 1.png (Vilniaus „Lietuvos rytas“)
 2017 m. Karaliaus Mindaugo taurės vicečempionas Vaizdas:Med 2.png (Panevėžio „Lietkabelis“)
 2017 m. LKL vicečempionas Vaizdas:Med 2.png (Panevėžio „Lietkabelis“)
 2020 m. Karaliaus Mindaugo taurės IV vietos laimėtojas (Klaipėdos „Neptūnas“)
 2020 m. LKL IV vietos laimėtojas (Klaipėdos „Neptūnas“)
 2021 m. Karaliaus Mindaugo taurės IV vietos laimėtojas (Klaipėdos „Neptūnas“)
 2025 m. Karaliaus Mindaugo taurės vicečempionas Vaizdas:Med 2.png (Klaipėdos „Neptūnas“)

 Nuorodos 
 Basketnews.lt puslapis apie žaidėją

 Išnašos 

Kategorija:Lietuvos krepšininkai